Entovía, dacuando, siéntoles caminar a la mio vera. Reme ye alta, fuerte, enérxica; anda a bon pasu, col so remango a cuestes, roñándome porque cueyo y arranco cola mano les yerbes la cuneta: «Vas cortate, neñín, dexa dandar tocándoles, quigual hai una bicha. Rediós, qué torcíu  salisti, compañeru. ¿Nun ves que puen tar escupíes? Vas cortateÉ A mi nun vengas llueu berrando, quaviséteÉ Cuando teamos en casa voi dicilo a to pá. ¡Dexa en paz eses yerbes, nun vuelvo repetítelo!» Y al segundu avisu yá yera con un golpe en toles uñes Y al pocu, -la verdá nun me mancó nada-, al pocu, una caricia.